《送夏子乔招讨西夏》
宋代·梅询

丹墀曾独绎丝纶，御札亲题第一人。
莺喜上迁张笔力，马谙西讨仗威灵。
亚夫金鼓从天降，韩信旌旗背水陈。
耆致尔功还奏阙，图形仍许上麒麟。

作者简介：（964—1041）宋宣州宣城人，字昌言。太宗端拱二年进士。真宗时为三司户部判官，屡上书论西北兵事。坐断田讼失实，降通判杭州。迁两浙转运副使，判三司开拆司。坐议天书，出知濠州。后历知数州，累官翰林侍读学士、给事中、知审官院。以足疾出知许州。